Workshop Naptár

Csokoládé rózsa készítő workshop
2023-05-17 10:00 - 14:00 (Europe/Budapest) | TortaMesék műhely, Zsolt Fejedelem u. 80., Budapest, 1029
Csokoládéból nem csak gyönyörű bonbonokat és táblás csokoládékat lehet készíteni, hanem virágokat is. Ezen a workshopon megismerheted a csokoládé rózsa készítés folyamatát. Házilag készíthető, ehető és nagyon finom csokoládé massza recepttel dolgozunk. Megtanuljuk színezni és formázni az anyagot.
A csokoládéból készült virágok megállják a helyüket egy torta díszítő elemeként, de helyettesíthetnek élővirágot is dekorációként. Elkészítjük a képen látható rózsát, megosztom veletek lépésről lépésre a virág készítés technikáját, miközben minden munkafolyamatot átbeszélünk. Megosztjuk veletek a szükséges eszközöket és azok beszerzési forrásait is.
A Tortamesék workshopokon:

a részvételhez nincs szükség előképzettségre, bátran jelentkezhetnek kezdők is,
nem kell magaddal vinned semmit,
minden eszköz és alapanyag rendelkezésedre áll a workshop ideje alatt,
a workshopról részletes jegyzetetkaptok, mely tartalmazza a receptet is,
minden praktikát hazavihetsz.

Várunk szeretettel!

Házipatika gyógynövényekből workshop
2023-05-14 14:00 - 18:00 | Patent Budapest workshop helyszín, Csalogány u. 55., Budapest, 1027, Magyarország
Gyakorlatias foglalkozás, melynek során gyógyhatású készítményeket állítunk össze. A gyógyfüvek felhasználásán túl, megismerkedünk az alkoholos kivonatok, olajok kivonatok és gyógybalzsamok készítésével.
Szó lesz arról, hogy milyen gyógyteákat javasolt fogyasztani betegségmegelőzés, egészségfenntartás céljából, hogyan állítsunk össze teakeveréket adott problémákra. A foglalkozáson lehetőség van kérdésfeltevésre, kötetlen beszélgetésre.

Minden résztvevő 3 db gyógyhatású terméket készít, amelyet saját maga alakíthat, választhat hozzá összetevőket.

macerátumot (olajos kivonatot),
tinktúrát (alkoholos kivonatot),
gyógybalzsamot.

A workshopot tartja: Herba Tanoda oktatója, Kurkó Ibolya okleveles környezetmérnök és gyógynövényalkalmazási szakmérnök, aki képesítésével szeretné segíteni a téma iránt érdeklődőket, hogy a gyógynövényeket tudatosabban használják és alkalmazzák mindennapjaikban.

„Célom, hogy hiteles információkkal szolgáljak a gyógynövények iránt érdeklődőknek, hogy megismertessem a több száz éves népgyógyászati tapasztalatok által bizonyítást nyert gyógynövényeket, illetve a tudományos kutatásokkal alátámasztott felhasználási területeket.”

Maximális létszám: 9 fő
Páros kedvezmény: hozd el magaddal barátnődet, kollégádat, szomszédodat, bárkit, és ketten 2×5000 Ft kedvezményben részesültök.

Teakóstoló workshop - angol teadélután
2023-05-13 15:00 - 17:00 | Patent Budapest workshop helyszín, Csalogány u. 55., Budapest, 1027, Magyarország
Ezen a workshopon az angol teák megismerésén kívül szó lesz a tea etikettről, szokásokról, és a teatörténelembe is egy kis betekintést nyerhettek. Megosztom veletek londoni élményeimet mini szendvicsek és sütemények kíséretében. Egy extra meglepetés is vár, melyet még biztosan nem kóstoltál.
Választ kapsz ilyen és hasonló kérdésekre:

Milyen étel illik egy lágy, fehér teához?
Mivel illik kóstolni egy testes fekete teát?

Öt féle teát fogunk kóstolni, hozzá illő ételekkel, mini szendvicsekkel és sütikkel, amiket egy angol teadélutánon is fogyasztani szokás. Betekintést nyersz egy régi, de csodaszép hagyomány világába.
A Kamélia Kert tea workshopjain:

minőségi teákat kóstolhatsz meg,
megismerheted a hagyományos teázási eszközöket, és a tea készítés fortélyait lépésről lépésre (szükséges hőfokok, áztatási idők),
kellemes, baráti hangulat közben új ismeretségekre tehetsz szert,
az események pihentetők, így feltöltődve távozhatsz,
a helyszínen kedvezményes teavásárlásra lesz lehetőséged,
felmerülő kérdéseidre választ kaphatsz Mariann tea szakértőtől.

A részvételi díj tartalmazza:

a kóstolt teákat,
eszközök használatát,
szendvicseket, süteményeket, ajándék kandiscukrokat, welcome drinket.

Ha ketten jönnétek, akkor a kedvezményes páros jegy 28000 Ft / 2 fő.
A férőhelyek száma limitált.
Várunk szeretettel és sok finom teával!

Kerámia workshop a Balatonnál
2023-05-13 14:00 - 17:00, 2023-04-29 14:00 - 17:00 | Angyalok Kertje Műhely, Fűzfa u. 18., Balatonudvari, Veszprém, 8242, Magyarország
A workshop során saját sütizős vagy tálaló szettet készíthetsz el (kínáló tál, sütis kistányérok, kicsi szívek, mécsestartók). Ha hozol magaddal valakit, akkor közösen is dolgozhattok egy szetten, felár nélkül. Érkezhetsz gyermekeddel (7 év felett), pároddal, barátnőddel, s közösen is elkészíthettek 1 szettet!
A te kreativitásod fog megjelenni az alkotásokban. Kezdőként is csoda dolgokat fogsz alkotni.
A részvételi díjak tartalmazzák:

alapanyagokat,
eszközhasználatot,
az összes utómunkát, kétszeri égetést és mázazást.

A kész tárgyakat kb. 6 hét múlva veheted át.
Minimum létszám: 2 fő
Maximum létszám: 4 fő
Az alábbi, 5 féle csomagból, szettből választhatsz:
‘SZELLŐ’ szett: 31.000 Ft

2 db kistányér (17/18 cm)
4 db mécsestartó vagy szívecske (kb. 7-8 cm)

‘VIRÁG’ szett: 33.000 Ft

1 db nagy tál (négyszögletes vagy kerek, több, különböző formájú sablonból választhatsz, 24 cm/20×30 cm)
2 db kistányér (17/18 cm)

‘HARMÓNIA’ szett: 40.000 Ft

1 db nagy tál (négyszögletes vagy kerek, több, különböző formájú sablonból választhatsz, 24 cm/20×30 cm)
2 db kistányér (17/18 cm)
4 db mécsestartó vagy szívecske (kb. 7-8 cm)

‘ÖRÖM’ szett: 45.000 Ft

1 db nagy tál (négyszögletes vagy kerek, több, különböző formájú sablonból választhatsz, 24 cm/20×30 cm)
4 db kistányér (17/18 cm)

‘ANGYAL’ szett: 55.000 Ft

1 db nagy tál (négyszögletes vagy kerek, több, különböző formájú sablonból választhatsz, 24 cm/20×30 cm)
6 db kistányér (17/18 cm)

Szeretettel várunk egy kellemes, feltöltődős, kreatív kerámia workshopra, ahol elkészítheted saját kerámiáidat.

Integrál szemléletű családállítás
2023-05-13 10:00 - 17:00 | Ronikulcsa Stúdió, Bolgárkertész u. 2., Budapest, 1148, Magyarország
A folyamat során biztosítjuk a diszkréciót, a bizalmat és az ítélkezés mentes, biztonságos, nyugodt közeget. Kis csoportban dolgozunk, max. 7-8 fővel. Ebben a csoport tagjai fogják végezni a szerepeket, életre hívni a rendszer dinamikáját. A cél a rend megteremtése, a rend újraalkotása.
Az integrál szemléletű családállítás alapja a rendszerszemlélet, azaz kimondja, hogy mindenkinek joga van a rendszerhez tartozni. Amikor egy családban lyuk keletkezik (bűntudat, gyász, titok, fájdalom, elszenvedett sérelem formájában), akkor a rendszer ennek kiegyenlítésére törekszik. Az utódok vállalják ennek terhét szeretetből, hűségből, de ez nem tudatos. Ezek a vállalások a saját életünkben akadályként mutatkoznak meg. Egy-egy életterületen (párkapcsolat, pénz, siker, egészség, félelmek, fóbiák, stb.) érezzük a stagnálást, a mozdulatlanságot, vagy épp az állandó változást, a nyugalom érzése nélkül.
A családod tagjait a jelenlévők közül kiválasztva, a mező segít megmutatni, az állításod témáját, az elakadás mibenlétét. A jelenlévő segítők megmutatják az általad választott személy érzéseit, gondolatait, vágyait, félelmeit, és a sajátodat is. Ezután a felismert elemekkel oldó mondatokat végzünk, és a rendszert a helyére állítjuk. Vannak olyan témák, amelyek több állítást igényelnek.
A csoportot vezeti: Kissné Weidinger Veronika – párkapcsolati tanácsadó és tréner, asztrológus, life coach
Kislány koromban egy elzárt világban éltem, innen hoztam extra érzékenységemet, amely által empatikusabbá lettem, és a segítő szándék annyira erős gondolattá érett bennem, hogy életem vezérlő elvévé vált. Hosszú utat jártam be és rengeteget tanultam azért, hogy holisztikusabb szemlélettel segítselek személyiséged kibontakoztatásában, elakadásaid megoldásában. Fő szempontom az önismeret, és annak gyakorlati alkalmazása. Hiszek az élethosszig tartó tanulásban. Tudom, hogy míg az ember nyitott, addig elkerüli az öregség, a fásultság. Hiszek a személyességben és a kedvességben. Hiszem, hogy a nehézségek, valójában lehetőségek és nem gyengítenek, hanem erősebbé tesznek minket. Tudom, hogy mindenki okkal érkezik az életembe, és ha belép akkor a legjobb tudásom szerint segítek neki. Várlak Téged, ha erre van szükséged.

Cukorvirág rózsa készítő workshop
2023-05-13 10:00 - 14:00 | TortaMesék műhely, Zsolt Fejedelem u. 80., Budapest, 1029
A cukorvirág anyaga egy ehető alapanyagokból készült gyurma állagú massza, mellyel gyönyörű, élethű virágokat tudsz készíteni. A cukorvirágokat legtöbbször torták dekorálásához használják, de gyakori már a lakásdekorációként, asztaldíszként, vagy akár menyasszonyi csokorként történő felhasználásuk, mert nagyon tartósak.
Ezen a workshopon megismerheted a cukorvirág készítésének folyamatát. Házilag készült cukorvirág massza recepttel dolgozunk. Megtanuljuk színezni és formázni az anyagot. Elkészítjük a képen látható rózsát, megosztom veletek lépésről lépésre a rózsa készítés technikáját, miközben minden munkafolyamatot átbeszélünk. Megosztjuk veletek a szükséges eszközöket és azok beszerzési forrásait is.
Kezdőként is bátran részt vehetsz, hiszen minden lépést megmutatok, illetve minden fázist átbeszélünk. Ha már készítettél rózsát, akkor azért érdemes részt venned, hogy tökéletesre fejlesszük a technikádat.
A Tortamesék workshopokon:

a részvételhez nincs szükség előképzettségre, bátran jelentkezhetnek kezdők is,
nem kell magaddal vinned semmit,
minden eszköz és alapanyag rendelkezésedre áll a workshop ideje alatt,
a workshopról részletes jegyzetetkaptok, mely tartalmazza a receptet is,
minden praktikát hazavihetsz.

Várunk szeretettel!

Selyemvirágos workshop - nyárra hangoló
2023-05-13 10:00 - 13:00 | Patent Budapest workshop helyszín, Csalogány u. 55., Budapest, 1027, Magyarország
A workshop konkrét tárgya várhatóan április 2. felében kerül kiírásra.

Ami a workshop alkalmával garantált:

gyönyörű és minőségi selyemvirág alapanyagok,
elméleti és gyakorlati tudás,
jó hangulat.

A részvételhez nincs szükség előképzettségre, az eszközök pontos használatát, a virágtűzés csínját-bínját meg fogjuk tanulni. Minden kelléket és alapanyagot biztosítunk, így neked csak a kreativitásod és lelkesedésed kell magaddal hoznod.

Minimum létszám: 4 fő
Maximum létszám: 8-10 fő

Várunk szeretettel!

Ízelítő korábbi workshopokból:

Lélekfestő - Önismereti festés és konzultáció
2023-05-12 18:00 - 20:00, 2023-04-28 18:00 - 20:00 | Baka8 Kreatív Stúdió, Baka u. 8., Budapest, 1024, Magyarország
Ha úgy érzed, hogy elakadtál valamiben, nem érzed jól magad a munkahelyen, nem működik a párkapcsolatod, nagyobb bőségre vágysz, vagy az egészségeddel nem vagy rendben, akkor ezen az 5 alkalmas foglalkozáson megkeressük együtt a megoldási lehetőségeket.
A színek és a formák segítségével meg tudod jeleníteni a festővásznon a benned lévő elakadásokat, ezáltal könnyebben megtalálod a megoldásokat is a problémákra. Ha átengeded magad a belső énednek, akkor meg fog jelenni a papíron a lelked üzenete. Mi segítünk abban, hogy meghalld ezt az üzenetet és meg is tudd festeni.
Mire számíthatsz? Egy támogató, barátságos, családias közegben kiscsoportos workshop keretén belül ráláthasz a tudatalatti működéseidre, és meg tudod majd tenni a lépéseket a változás felé.
A programsorozat keretében egy 60 perces egyéni önismereti konzultációra egy általad választott téma mentén. Itt az általunk feltett kérdések olyan megvilágításba helyezhetik az adott megakadást, ami segít neked abban, hogy meglásd a számodra legjobb lehetőségeket. A konzultációt Szkálosi Rita Selina, önismereti mentor fogja tartani, egyedileg egyeztetett időpontban.
A festést vezeti: Kovács Zsófia rajztanár.
Szeretném, ha minél több ember hozná be hozzánk a történetét, az értékeit a stúdióba és ezek meg is elevenednének vizualitás formájában. Hiszen az alkotás maga a többleterő: akár önismeret fejlesztés, gondolatkivetítés- és rendszerezés a célja, akár dekorációs célt szolgál és pusztán az esztétikumban szeretnénk gyönyörködni.
A foglalkozás ára tartalmazza:

4 alkalmas festést, melynek témakörei:

Hangolódj össze a lelkeddel
Elengedés, elfogadás, rendhagyó kifestés
Elmerülés önmagadban – vizsgálódások
Belső erőforrásaim, értékeim

5. alkalom egy teljesen egyénre szabott, 20.000 Ft értékű konzultációt.

Részletfizetésre van mód: első részlet 30.000 Ft, a második pedig 19.900 Ft.
Páros kedvezmény: amennyiben ketten jönnétek, fejenként 54.900 Ft-ért tudtok fejenként jelentkezni a Lélekfestésre.
Várunk szeretettel!

Tavaszi / nyári szárazvirágkarika workshop
2023-05-12 17:30 - 20:00 | Deák Palota, Deák Ferenc u. 15., Budapest, 1052
Ezen a workshopon egy 20 centis alapra készülő szárazvirág koszorút készíthetsz el, egy évekig kitart, és nem fog elhervadni. Akár egyedül, akár többen érkeztek, a jó hangulat garantált!

A virágos lány workshopjain:

nem kell hozzá profi virágkötői tudás, minden segítséget megkapsz,
minden alapanyagot te választhatsz majd ki, és nincs megszabva, hogy milyen színűt készíthetsz, és az sem hogy milyen virágokból rakd össze,
olyan színeket válogathatsz össze, amilyenek hozzád, az otthonodhoz, és a saját stílusodhoz,
mindig vannak visszafogott, naturális és élénkebb színek is.
minden szükséges eszközöket biztosítunk számodra, így csak magadat, a lelkesedésed kell magaddal hoznod.

Minimum létszám: a workshop min. 4 fő jelentkezése esetén kerül megtartásra.
A helyek száma korlátozott, maximum létszám: 8-10 fő

A jelentkezésed után hamarosan kapni fogsz egy tájékoztatót is emailben, ahol küldök még pár információt a programmal kapcsolatban. (Hánytól van a gyülekező, hova kell jönnöd pontosan stb.)

Várunk szeretettel!

Ízelítő korábbi workshopokból:

Tervezd meg a tavaszi kampányodat! - workshop
2023-05-12 10:00 - 13:00 | ONLINE TÉR, Zoom, Teams, Google Meet, egyéb
A workshop során megtervezed a következő kampányod célját, elvárt eredményeit és a kampányod szakaszait lépéseit.
Ezen három rész átgondolásával biztosítod, hogy a kampányod eredményes lesz, ügyfeleket és bevételt fog hozni.
Elsődlegesen olyan kampányokra szabom a workshopot, amely során a szolgáltatásodat, eseményedet, vagy személyes/ online programodat, csomagodat szeretnéd értékesíteni.
Megtanítom, mi fontos egy kampány tervezésnél, hogyan építsd azt fel az alapoktól kezdve, megmutatom a saját példáimat és természetesen te magad kidolgozod a feladatok és sablon segítségével a saját kampányod tervét!

A workshop felépítése, avagy ezeket a témákat fogod a workshop alatt átgondolni és megtervezni:

a kampányod célja (ügyfél szám, bevétel, értékesítendő db szám),
a kampányod tervezett ütemezése, szakaszai,
a kampányod részletes terve, feladatok,
mit (pl. a végterméket, marketing anyagokat), mikorra szükséges elkészítened,
hogyan bonyolítsd le a kampányt,
tippek, trükkök, mire figyelj, mit ne csinálj.

Mindezt a munkát egy sablonnal is támogatom, amit elektronikusan, vagy papíron is kitölthetsz a workshop előtt és alatt. A közös munka mellett a prezentáció, a workshop felvétele és az kampány tervező sablon is benne van.
A végén úgy fogsz távozni, hogy tudod mit, milyen céllal és elvárásokkal fogsz csinálni a következő kampányodban, konkrét feladatokkal és ütemezéssel.

Maximális létszám 8 fő.
A 3 órás foglalkozás közben 1 rövid szünet lesz.

A workshopot tartja: Szikora Emese business coach

Vállalkozóként abban támogatlak, hogy felépíts egy jól működő vállalkozást, miközben Te is fejlődsz, mégis önmagad tudsz maradni. Vezetőként abban segítelek, hogy hatékonyan és sikeresen az igazi önmagad légy.

Várunk szeretettel minden nyitott szemléletű vállalkozót!

Cukorvirág csokor készítő workshop kezdőknek
2023-05-09 10:00 - 17:00 | TortaMesék műhely, Zsolt Fejedelem u. 80., Budapest, 1029
A cukorvirág anyaga egy ehető alapanyagokból készült gyurma állagú massza, mellyel gyönyörű, élethű virágokat tudsz készíteni. A cukorvirágokat legtöbbször torták dekorálásához használják, de gyakori már a lakásdekorációként, asztaldíszként, vagy akár menyasszonyi csokorként történő felhasználásuk, mert nagyon tartósak.
Ezen a workshopon megismerheted a cukorvirágok készítésének folyamatát. Házilag készült cukorvirág massza recepttel dolgozunk. Megtanuljuk színezni és formázni az anyagot. Elkészítjük a képen látható virágokat, megosztom veletek lépésről lépésre a virág készítés technikáját, miközben minden munkafolyamatot átbeszélünk. Megosztjuk veletek a szükséges eszközöket és azok beszerzési forrásait is.
A Tortamesék workshopokon:

a részvételhez nincs szükség előképzettségre, bátran jelentkezhetnek kezdők is,
nem kell magaddal vinned semmit,
minden eszköz és alapanyag rendelkezésedre áll a workshop ideje alatt,
a workshopról részletes jegyzetetkaptok, mely tartalmazza a receptet is,
minden praktikát hazavihetsz.

Várunk szeretettel!

Anya-lánya pólófestő workshop
2023-05-07 10:00 - 13:00 | Patent Budapest workshop helyszín, Csalogány u. 55., Budapest, 1027, Magyarország
Lepd meg Anyukádat vagy gyermekedet egy közös élménnyel! Legyen a pólód fancy! Frissítenéd ruhatáradat vagy szívhez szóló ajándékot készítenél Anyák napjára? Készítsük el együtt! A siker garantált!
A foglalkozás teljesen kikapcsol, igazi „énidő”, mindezt gyönyörű környezetben. A végeredmény garantáltan örömöt okoz, nemcsak akkor, amikor elkészül, hanem minden alkalommal, amikor megdicsérik és elmondod, hogy te festetted! Búcsút inthetsz a fast fashion-nek, tuti, hogy évekig imádni fogod!
Átélheted alkotás közben a flow élményt, a végterméket pedig akár ajándékba is adhatod.

Ezer féle mintát ki lehet hozni a lenyomatokból! Kezdő szint, előképzettség nem szükséges.

A workshop minimum 3 fő esetén indul, maximum 8 főt tudok egyszerre fogadni.
Ajánlott kor: min. 8 év
Ha bizonytalan vagy képességeidben akkor itt megnézheted, hogy egy 11 éves fiú milyen klassz pólót tud festeni.

Az ár 1 fő részvételére vonatkozik, és tartalmazza:

1 db basic pólót a kért méretben (H&M-es kerek nyakú),
festéket, ecseteket, minden más eszközt amire szükség lehet,
nasit (allergéneket előre jelezd, kérlek)
helyfoglalási díj 5.000 Ft, ami levonásra kerül a végösszegből

Mit kell tenned a jelentkezéskor?

Kérlek, hogy add meg a póló méretet, amit szeretnél festeni (színben a fehéret javaslom)
hozhatsz saját pólót is, ha belefér az időbe, akkor azt is elkészítjük (feltétele, hogy min. 50% pamut legyen az összetétele).

Várunk szeretettel!

Akvarell festő workshop - Balaton tájkép (haladó)
2023-05-06 15:00 - 19:00 | Patent Budapest workshop helyszín, Csalogány u. 55., Budapest, 1027, Magyarország
Tapasztald meg ezt a magával ragadó festészeti technikát!
Az akvarell festék egy víz alapú festék, mely hígítható, és a speciális (akvarell) papíron történő festés során a színek átfedhetik egymást, így akár új színek, textúrák jöhetnek létre. Az akvarellel történő festés lehetővé teszi a színek árnyalatainak és átmeneteinek finom kezelését. A vizes technikában a festék vízzel hígítva, a száraz technikában viszont a festék minimális vízzel higítva kerül a papírra.
Ezen a workshopon balatoni tájképet festhettek.
Haladó szint: olyan jelentkezőket várunk, akik már részt vettek korábban valamelyik tanfolyamunkon.
BALATON – tájképek

a workshop első felében rávezető gyakorlatokat végzünk, hogy az otthoni tájképfestés is könnyedén menjen;
lépésről lépésre, bemutatás után tájképfestés: egy komplexebb kompozíció megtervezése, megfestése fotó alapján.

A Bella Villa akvarell workshopokon:

a rendkívül változatos minták és tematikák által mindig tanulhatsz újat,
megtanulhatod és elsajátíthatod a technikákat, trükköket vagy gyakorolhatod a már addig tanultakat,
mindeközben minőségi eszközökkel dolgozhatsz, mely elengedhetetlen a sikerélményhez, erre külön figyelmet fordítunk.

Maximum létszám: 9 fő vesz részt, így tudjuk biztosítani, hogy minden résztvevőre elég figyelem jusson, miközben folyamatosan kontrolláljuk a munkádat, és személyre szóló segítséget kapsz.
A részvételi díj tartalmazza:

akvarell papírokat,
segédanyagot, amit az otthoni festéshez is hazavihetsz,
a prémium minőségű Winsor&Newton eszközöket a workshop idejére biztosítjuk.

A részvételi alsó korhatár 12 év.
Visszamondással kapcsolatos információk: a Bella Villa workshopokra a teljes összegból 7000 Ft a helyfoglalási díj. Egy héten túli visszamondás esetén a teljes összeg visszautalásra kerül, egy héten belüli visszamondás esetén a 7000 Ft feletti összeget utaljuk vissza.
Ha részt veszel, gazdagabb leszel az alkotói élménnyel és megismerheted a különféle technikai trükköket, melyekkel kezdőként is látványos dolgokra lehetsz képes.
Várunk szeretettel!
Ízelítő korábbi workshopok témáiból:

Sujtásékszer workshop
2023-05-06 10:00 - 13:00 | Paloma Artspace, Kossuth Lajos u 14-16., Budapest, 1053, Magyarország
Egyedi hozzávalókból, valódi ásványokból, és sok egyéb fenntarthatóságot szolgáló kincsből válogathatsz, de hozhatsz magaddal beépítésre váró alkatrészt is!
Az elkészült ékszerrel meglepheted magadat, vagy ajándékba is adhatod a remekművet.

Minden alapanyag és eszköz a rendelkezésedre áll majd, továbbá harapnivalóról, üdítőről és a jó hangulatról gondoskodik a szervező

Elkészíthető ékszerek: 1 db fülbevaló, kitűző vagy medál
Maximum férőhely: 8 fő
Várunk szeretettel!

Szárazvirágos workshop - Anyák napi csokorkötés
2023-05-06 10:00 - 12:30 | Deák Palota, Deák Ferenc u. 15., Budapest, 1052
Közeledik az Anyák napja, ha lehetőséged van rá, hozd el magaddal anyukádat is és töltsetek el egy igazi csajos programot, melynek eredményeként egy évekig tartó, normál méretű csokrot vihettek haza, mely nem fog elhervadni. Ha ketten jöttök, 2 csokrot készíthettek el.
Akár egyedül, akár többen érkeztek, a jó hangulat garantált!

A virágos lány workshopjain:

nem kell hozzá profi virágkötői tudás, minden segítséget megkapsz,
minden alapanyagot te választhatsz majd ki, és nincs megszabva, hogy milyen színűt készíthetsz, és az sem hogy milyen virágokból rakd össze,
olyan színeket válogathatsz össze, amilyenek hozzád, az otthonodhoz, és a saját stílusodhoz,
mindig vannak visszafogott, naturális és élénkebb színek is.
minden szükséges eszközöket biztosítunk számodra, így csak magadat, a lelkesedésed kell magaddal hoznod.

Minimum létszám: a workshop min. 4 fő jelentkezése esetén kerül megtartásra.
A helyek száma korlátozott, maximum létszám: 8-10 fő

A jelentkezésed után hamarosan kapni fogsz egy tájékoztatót is emailben, ahol küldök még pár információt a programmal kapcsolatban. (Hánytól van a gyülekező, hova kell jönnöd pontosan stb.)

Várunk szeretettel!
Ízelítő korábbi workshopokból:

Akvarell festő workshop - bazsarózsák
2023-05-06 09:30 - 13:30, 2023-04-29 15:00 - 19:00, 2023-04-29 09:30 - 13:30 | Patent Budapest workshop helyszín, Csalogány u. 55., Budapest, 1027, Magyarország
Tapasztald meg ezt a magával ragadó festészeti technikát!
Az akvarell festék egy víz alapú festék, mely hígítható, és a speciális (akvarell) papíron történő festés során a színek átfedhetik egymást, így akár új színek, textúrák jöhetnek létre. Az akvarellel történő festés lehetővé teszi a színek árnyalatainak és átmeneteinek finom kezelését. A vizes technikában a festék vízzel hígítva, a száraz technikában viszont a festék minimális vízzel higítva kerül a papírra.
Ezen a workshopon bazsarózsákat festhettek.

A Bella Villa akvarell workshopokon:

a rendkívül változatos minták és tematikák által mindig tanulhatsz újat,
megtanulhatod és elsajátíthatod a technikákat, trükköket vagy gyakorolhatod a már addig tanultakat,
mindeközben minőségi eszközökkel dolgozhatsz, mely elengedhetetlen a sikerélményhez, erre külön figyelmet fordítunk.

Kezdő szint: ha még nem festettél akvarellel, nem jelent problémát, a részvétel nem igényel előképzettséget.
Maximum létszám: 9 fő vesz részt, így tudjuk biztosítani, hogy minden résztvevőre elég figyelem jusson, miközben folyamatosan kontrolláljuk a munkádat, és személyre szóló segítséget kapsz.
A részvételi díj tartalmazza:

akvarell papírokat,
segédanyagot, amit az otthoni festéshez is hazavihetsz,
a prémium minőségű Winsor&Newton eszközöket a workshop idejére biztosítjuk.

A részvételi alsó korhatár 12 év.
Visszamondással kapcsolatos információk: a Bella Villa workshopokra a teljes összegból 7000 Ft a helyfoglalási díj. Egy héten túli visszamondás esetén a teljes összeg visszautalásra kerül, egy héten belüli visszamondás esetén a 7000 Ft feletti összeget utaljuk vissza.
Ha részt veszel, gazdagabb leszel az alkotói élménnyel és megismerheted a különféle technikai trükköket, melyekkel kezdőként is látványos dolgokra lehetsz képes.
Várunk szeretettel!
Ízelítő korábbi workshopok témáiból:

Anya-lánya pólófestő workshop
2023-05-06 09:00 - 12:00 | LolliPop Közösségi Tér, Szabadka u. 24/B., Dunakeszi, 2120, Magyarország
Gyere és fessük meg a legegyedibb Anyák napi ajándékot! Ez az anya-lánya program szuper szórakozás nagy kacagásokkal, igazi élménygyűjtés kettesben gyermekeddel, a végén még a nagyinak is elkészül a legszívhezszólóbb ajándék!

A siker garantált. Ezer féle mintét ki lehet hozni a lenyomatokból! A minták a képek alapján szabadon választhatóak, könnyen elkészíthetők. Végigvezetlek a folyamatokon.
Kezdő szint, előképzettség nem szükséges.
Ha bizonytalan vagy a képességeidben akkor itt megnézheted, hogy egy 11 éves fiú milyen klassz pólót tud festeni.

A workshop minimum 3 fő esetén indul, maximum 8 főt tudok egyszerre fogadni.
Ajánlott kor: min. 5 év

Az ár (16.500 Ft) 1 felnőtt + 1 gyerek részvételére vonatkozik, és tartalmazza:

1 db basic pólót a kért méretben (H&M-es kerek nyakú),
festéket, ecseteket, minden más eszközt amire szükség lehet,
nasit (allergéneket előre jelezd, kérlek)

Mit kell tenned a jelentkezéskor? Kérlek, hogy add meg a póló méretet, amit szeretnél festeni (színben a fehéret javaslom)
Extra info:

hozhatsz saját pólót is, ha belefér az időbe, akkor azt is elkészítjük (feltétele, hogy min. 50% pamut legyen az összetétele),
akár egy hármas-négyes szettet is elkészíthetünk, ez csak a kiválasztott mintán és a lenyomatozó fürgeségén múlik.

A fenti áron felül extra kérések díja:

póló 2.000,- Ft-tól
iskolai párna a székre 1.500,- Ft
újraszalvéta 2.000,- Ft
40×40-es párnahuzat 1.500,- Ft

Várunk szeretettel!

Tűzzománc ékszer workshop
2023-05-05 14:00 - 18:00 | Patent Budapest workshop helyszín, Csalogány u. 55., Budapest, 1027, Magyarország
A tűzzománc egy olyan technika, amikor porrá tört színes üveganyagot egy fém hordozó alapra olvasztunk, ami annak felületét színesen díszíti. A tűzzománc technika alkalmazása során elvarázsolnak a színek, miközben csiszolunk, festünk, égetünk és a folyamat végére elkészül saját tűzzománc ékszerszetted.
Sokszínű formavilágból válogathatsz, hogy igazán egyedi ékszert készíthess magadnak.
Elkészíthető ékszerek: 3 db ékszer (nyaklánc, fülbevaló, gyűrű)
Minimum létszám: 4 fő
Maximum létszám: 8 fő
Várunk szeretettel!

Rapid üzleti randi
2023-05-05 09:00 - 10:30 | Kertvárosi Kamra, Székely Elek út 46., Budapest, 1151, Magyarország
Az Üzleti Kör lelkes, fejlődni, inspirálódni vágyó vállalkozók közössége. A tagok célja, hogy megismerjék, segítsék egymást és hogy megosszák egymással tudásukat, tapasztalataikat. Várunk minden nyitott szemléletű vállalkozót, aki bővítené ismereteit és építené kapcsolatrendszerét.
5-10 perces beszélgetésekből is születhetnek együttműködések, üzletek. Ezen a személyes találkozón keretet teremtünk ilyen beszélgetésekre.
Gyere és használd ki az alkalmat, tömbösítsd az üzletkötést, segítségkérést!
Izgalmas, pezsgő délelőttre számíthatsz.
Jegyzetfüzetet és névjegykártyát mindenképpen hozz magaddal!

Minden találkozón minden résztvevőnek lehetősége van egy rövid bemutatkozásra, vállalkozásának ismertetésére. Az 1. online alkalmon való részvétel díjmentes, ezt követően a továbbiakon való részvétel feltétele 5.000 Ft + Áfa éves díj.
Egy vélemény a az Üzleti Körről:
Alakulása óta szívesen járok az Üzleti Kör rendezvényeire, találkozóira – már az első néhány alkalommal kiderült, hogy az a szellemiség, amit képvisel ez a közösség, teljes mértékben összhangban van az én üzleti célkitűzéseimmel. Egy nagyon magas kvalitásokkal rendelkező társaságba kerültem, ahol a szakmák, iparágak egyes képviselői nem csak a saját szakterületükön járnak élen, hanem emberi értékekben is. Ennek és a rendszeres aktivitásnak köszönhetően több témában tudtuk egymást segíteni, és jó néhány üzletet is kötöttünk már egymás kapcsolati hálóján keresztül.
A közösségben már számos együttműködés, üzlet és barátság született.
Gyere, és tarts velünk!

Google Cégprofil SEO tudatos létrehozása - workshop
2023-05-04 09:00 - 10:30 | ONLINE TÉR, Zoom, Teams, Google Meet, egyéb
Használd ki a Google kereső és térkép ingyenes cégprofiljának lehetőségeit!
Ezt a workshopot olyan vállalkozóknak ajánljuk, akik még nem ismerik ezt a felületet, de szeretnének regisztrálni és a jövőben használnák is vállalkozásukhoz! Segítünk a seo-tudatos indulásban, megmutatjuk az azonnal elérhető menüpontok működési elvét, és azt, hogy miként érdemes jelen lenned ezen a csatornán.
Neked szól a workshop,

ha te is versenyelőnybe szeretnél kerülni a piacodon;
ha ingyenesen szeretnél híreket, fotókat és ajánlatokat közzétenni a Google keresőben;
ha szolgáltatóként, kézművesként vagy termékekkel kereskedőként vagy jelen a piacon;
ha nem pusztán regisztrálni szeretnél a felületre, hanem SEO-tudatosan (kulcsszavakra fókuszálva) szeretnéd elérni a célcsoportjaidat.

A Cégprofil platform nyújtotta versenyelőnyök:

Ez a google kereső egyik legfontosabb vállalkozást segítő – és javarészt ingyenes – alkalmazása.
Akár azonnal megugró organikus elérést produkálhatsz, ha ismered a funkciókat.
Kis energiabefektetéssel aktuális ajánlataiddal könnyen elérheted célcsoportodat.
Fenntartható, innovatív és gazdaságos a felület használata.

A maximum létszám 8 fő, így lesz lehetőséged saját vállalkozásoddal kapcsolatos kérdéseidet feltenni.
A workshopot tartja: Abonyi Anita – tartalommarketing, SEO, Google Cégprofil és piackutatási tanácsadó
Tartalommarketing segítségével nemcsak az alapokat és kommunikációs stratégiát építhetjük fel, hanem a vállalkozás üzleti tervét a megfelelő irányba állíthatjuk. Ügyfeleim számára nézőpontváltó tartalommarketing tudásátadást is biztosítok.
Várunk szeretettel!

Hogy jól menjen az üzlet - Ügyfélszerzés a gyakorlatban
2023-05-03 09:00 - 11:00 | Juhhé! Business, Fehér út 1., Budapest, 1106
Ezt a vállalkozóknak szóló workshopot Kocsis Zsuzsanna, az InnoLeads egyik alapítója, projekt- és pályázatmenedzser tartja.
A workshop ideje alatt tippeket kapsz arra, hogyan bővítsd és mozgasd a kapcsolatrendszered, hogyan ismerd fel az üzleti lehetőségeket és hogyan fordítsd őket üzletbe. Már a helyszínesen bővülni fog a kapcsolatrendszered és üzleti és együttműködési lehetőségekkel.

Ha az alábbi állítások közül 3 igaz Rád, akkor érdemes részt ezen a workshopon:

jobban szeretsz ügyfelekkel dolgozni, mint ügyfélszerzési tevékenységet csinálni
egyedi terméked, szolgáltatásod van
nincs megfelelő informatikai megoldásod a leadek rögzítésére
a jelenlegi rendszereddel nem vagy elégedett
előfordult mostanában, hogy elfelejtetted egy-két ígéreted és emiatt elestél egy-két üzlettől
nagyon rajta vagy, hogy több ügyfeled legyen

Hogyan készülj?
Gondold át 2023-as üzleti célodat, és hogy milyen csatornákon, milyen tevékenységeknek köszönhetően milyen szolgáltatásokat rendeltek meg az ügyfeleid. Gondold át, hogy az üzleti célodból eddig mennyit teljesítettél, mennyi üzletet kell még behoznod idén. Számíts arra, hogy annyit fogsz kivenni ebből a workshopból, amennyit beleteszel.

Létszám: 8-10 fő
Ár: 7 900 Ft + Áfa (100% pénzvisszafizetési garancia)
Egy vélemény a workshopról:
Zsu ügyfélszerzés workshopja már akkor elkezdődött, amikor először beszéltünk telefonon. Értő figyelmével, ügyfélközpontú szemléletével az első alkalommal megragadta az érdeklődésemet. A konkrét workshopon azt is megtapasztalhattam, hogy csoportban is milyen jól rá tud hangolódni a résztvevőkre. Olyan célt vihettem el magammal, amit már régóta halogattam és nem fordítottam rá kellő energiát. Zsu olyan energialöketet adott, amit azóta is haszonnal forgatok. Az általa felsorolt példákon keresztül a saját vállalkozásomban az ügyfélszerzést és ügyfélgondozást felülvizsgálom. Jó szívvel ajánlom tehát, hogy Neked is jól menjen az üzlet.
Gyere, és tarts velünk!

Mozaik workshop szabadtéren
2023-04-29 10:00 - 15:00 | Pusztaberki, kültér, Pusztaberki, Pusztaberki, 2658, Magyarország
Ezt a mozaik workshopot egy inspiráló szabadtéri környezetben tartjuk, ahová nem csak az alkotás öröme miatt érdemes csatlakozni, hanem a madárcsicsergés, a vízcsobogás, a rengeteg fa, bokor és színes virágok és pillangók biztosította feltöltődés és kikapcsolódás miatt is.
A workshopon egy 20×20 cm-es képet fogunk kirakni.
Mindent biztosítunk a munkához, megmutatjuk hogyan állj neki, hogyan használd a törőfogót, mi a fontos a kirakás során, mire kell figyelni a ragasztásnál és a fugázásnál. Bemutatunk különböző stílusú mozaikozási módokat.

A helyszínről:
Pusztaberki egy icipici nógrádi falucska, mely autóval 45 perc alatt érhető el Budapesttől, 20 percre van Váctól. Ha nincs autód, busszal is tudsz jönni, segítünk az utazás megszervezésében. Ha kísérővel vagy gyermekeddel jönnél, amíg te alkotsz, ők megnézhetik a környék látnivalóit: Berkenye, nógrádi vár, bánki tó, nőtincsi tó és kalandpark, nyírjesi füvészkert és vadaspark, alsópetényi kastély, Becske sztúpa, stb.

A részvételi díj tartalmazza:

az elméleti és gyakorlati oktatást,
az összes alapanyagot,
kávét, teát, üdítőt, snackeket, és egy könnyű ebédet.

A helyedet 6.000 Ft előleg befizetésével tudod biztosítani, 2023. április 26-ig.
A jelentkezéseket az előleg beérkezésének sorrendjében fogadjuk. Ha a tanfolyam elmarad, az előleget visszafizetjük.

Minimum létszám: 5 fő
Maximális létszám: 10 fő

Kik tartják a workshopot?
Egy két személyes mozaik műhely vagyunk. Bútorok átalakításával és mozaikozásával kezdtük 2012-ben, ma már minden megfelelően stabil felületre készítünk mozaik dekorációt, egyedi tervezésű kialakításokat. Alkotásaink között megtalálható a dísztárgyaktól kezdve, falikutakon, kenyérpirítókon, lámpákon, kemencén, nagy falmozaikokon keresztül a különféle bútorokig gyakorlatilag minden, ami nem szalad túl gyorsan. Arra törekszünk, hogy munkáinkban az esztétika és a funkcionalitás egyszerre domináljon.
Várunk minden érdeklődőt sok szeretettel!
Ízelítő munkáinkból:

Mézeskalács díszítő workshop - csokrok
2023-04-23 15:00 - 19:00 | Patent Budapest workshop helyszín, Csalogány u. 55., Budapest, 1027, Magyarország
Ezek a kis mézeskalács csokrok most a közelgő anyák napjára készülnek, de a kísérő szívecske feliratától függően bármilyen alkalomra is, szuper, egyedi ajándékok lehetnek. Gyere, és tanuld meg a különböző díszítési technikákat, a virágok, levelek formázását.
A Levendulás mézeskalács workshopokon:

saját receptes előre megsütött mézes alapokon dolgoztok (a mézes tészta receptjét és elkészítésének folyamatát átbeszélitek),
a jó minőségű mézeskalács alap fontos a minőségi munkához,
megtanuljátok a különböző állagú cukormázak kikeverését és színezését,
a változatos és aprólékos minták, dísztő elemek által mindig tanulhatsz újat,
megtanulhatod és elsajátíthatod a technikákat, az apró trükköket,
Sárkány Zsuzsa többéves tapasztalata által biztos a sikerélmény.

A workshopot kimondottan felnőtteknek ajánljuk, de várunk kezdőket is.
Maximum létszám: 8 fő , így minden résztvevőre kellő figyelem jut, és a személyre szóló segítséget kapsz az oktatótól.
A részvételi díj tartalmazza:

előre megsütött mézeskalács alapok a kiírás szerinti formával és mennyiségben,
segédanyagokat, eszközöket a workshop alatti használathoz,
oktatást, instruálást.

Visszatérő tanulóknak minden 5. alkalom árából 20% kedvezmény.
A részvételi alsó korhatár 18 év.
Várunk szeretettel egy kellemes alkotással eltöltött pár órára!
Ízelítő Sárkány Zsuzsa korábbi workshop tematikáiból:

Pár-forgó - kapcsolat megerősítő szertartás
2023-04-23 14:00 - 17:00 | Mantra Jóga Stúdió, Margit körút 31-33., 1024, Magyarország
A kapcsolat-megerősítő szertartáson lendületes, érzékenyítő játékokkal kapcsolódhattok egymáshoz a pároddal, együtt emelkedhettek a párkapcsolati egyensúly magasságaiba, hogy újra a közös utatokon haladjatok előre. Végigjártok egy közös lélek-spirált, megírjátok a párkapcsolati mantrátokat.
Egyensúlyba hívjuk a tűz erejét és a víz lágyságát. Aktiválhatjátok női és férfi erőtöket, amely segíti a párkapcsolati “helyeteket” finomhangolni. Új párkapcsolati erőre és lendületre találhattok, és minőségi idővel ajándékozhatjátok meg egymást.
Kiknek ajánljuk?

azoknak a pároknak, akik egy úton indultak el, de most külön utakon járnak, és találkozni szeretnének,
azoknak a pároknak, akik a hétköznapi mókuskerékben nem találnak időt egymásra,
azoknak a pároknak, akik valaha egy nyelvet beszéltek, de most félreértik egymást.

A 3 órás szertartáson 10 pár tud részt venni. A 11.000 Ft-os részvételi díj fejenként értendő, azaz 22.000 Ft / pár.
A szertartás vezetői:

Szolga Zsófi női szertartásvezető, iparművész, magyar népgyógyász tanonc: „2 gyermek édesanyja vagyok. A női szakralitást ébresztem, a szakrális évkör rituáléit adom át modern köntösben, az archaikus szimbólumokat emelem be a vezetett meditációimba.”
Vadas János párkapcsolati tanácsadó, képződő mentálhigiénés szakember, családállító: „A boldog párkapcsolat titka, hogy a figyelmünket arra irányítjuk, ami összeköt és megemel, a többivel meg lehet tanulni együtt élni.”

Ők ketten feleség és férj, anya és apa, nő és férfi.
Várunk szeretettel!

Parfüm mesterkurzus - orientális illatok és rózsa - Minya Viktória parfumőrrel
2023-04-23 10:00 - 17:00 | Amélie Szalon, Németvölgyi út 2., Budapest, 1126, Magyarország
Akik részt vettek már korábban az alap parfümkészítő worskhopon és komolyabban érdeklődnek a parfümök világa iránt, számukra fejlesztettük ki az 1 napos mesterkurzusunkat Minya Viktória nemzetközi parfümőrrel.
Ezen a napon 2 tematikát járunk körbe részletesebben, és az adott tematikában megismerünk ikonikus parfümöket és akkordokat állítunk elő. Több tesztet is készítünk, mindegyik haza vihető.

Délelőtt: orientális parfümök, orientális összetevők
Délután: rózsás parfümök, rózsás illatjegyek.

A részvételi díj (94.990 Ft + Áfa):

tartalmazza az ételt (7-8 féle finger food ebéd) és italt is,
fizethető 2 részletben is, ez esetben: regisztrációkor 50.000 Ft + Áfa, majd legkésőbb március 31-ig: 44.990 Ft + Áfa

Lehetőség van ezen a napon plusz 10.000 Ft-ért 15 ml-es parfümöt is készíteni abból a kiválasztott témából (délelőtti vagy délutáni legjobb akkordból), amiből szeretnétek. Ezesetben ennyivel növekszik a részvételi díj.
Várunk szeretettel egy illatozó és élménydús napra!
